เรื่องร้องเรียน: ร้องเรียนเรื่องใบเสร็จเบิกค่าชุดนักเรียน โรงเรียนสังกัด กรุงเทพฯ ของปี 2566
การดำเนินการของเจ้าหน้าที่: ตามที่มีกรณีร้องเรียน โรงเรียนสุเหร่าหะยีมินาแจ้งให้ผู้ปกครองนำใบเสร็จรับเงินค่าเครื่องแบบนักเรียนที่ต้องระบุรายละเอียดของสินค้าที่ซื้ออย่างชัดเจน เช่น เสื้อนักเรียน กางเกงนักเรียน กระโปรงนักเรียน เป็นต้น เพื่อประกอบการขอรับเงินค่าเครื่องแบบนักเรียน แต่โรงเรียนแจ้งผู้ปกครองให้เพิ่มข้อความการระบุรายละเอียดของสินค้าในใบเสร็จรับเงินภายหลังจากที่ผู้ปกครองซื้อเครื่องแบบนักเรียนไปแล้ว ทำให้ผู้ปกครองต้องนำใบเสร็จรับเงินไปแก้ไขกับทางร้านค้า หากทางร้านไม่แก้ไขให้ จะทำให้นักเรียนเสียสิทธิ์การรับเงิน นั้น  ฝ่ายการศึกษาได้ตรวจสอบแล้ว ขอชี้แจงดังนี้ 1. สำนักงานตรวจสอบภายใน สำนักปลัดกรุงเทพมหานคร (สตน.) ได้ประชุมปิดการตรวจสอบบัญชีและการเงินโรงเรียนในสังกัดสำนักงานเขตหนองจอก จำนวน 18 โรงเรียน ประจำปีงบประมาณ พ.ศ. 2565 ตามแผนการตรวจสอบประจำปีงบประมาณ พ.ศ. 2566 ร่วมกับผู้บริหารสถานศึกษาและเจ้าหน้าที่ที่เกี่ยวข้อง ณ ศาลาประชาคม เขตหนองจอก เมื่อวันที่ 5 เมษายน 2566 เพื่อรายงานผลการตรวจสอบบัญชีและการเงิน และเพื่อประโยชน์ในการควบคุมภายใน ให้มีการปรับปรุง แก้ไขวิธีปฏิบัติให้ถูกต้องตามกฎหมาย ระเบียบ หรือหนังสือสั่งการที่เกี่ยวข้อง และข้อเสนอแนะของผู้ตรวจสอบ เพื่อมิให้เกิดข้อสังเกตขึ้นอีกในการตรวจสอบบัญชีและการเงินคราวต่อไป  จากการตรวจสอบของ สตน. พบประเด็นที่สำคัญเกี่ยวกับเรื่องการเงินว่า ใบเสร็จรับเงินการจัดซื้อเครื่องแบบนักเรียนบางฉบับระบุรายละเอียดไม่ครบถ้วน ชัดเจน ดังนั้น การจ่ายค่าเครื่องแบบนักเรียนจึงให้เจ้าหน้าที่ผู้ปฏิบัติงานสอบทานเอกสารที่เกี่ยวข้องให้ถูกต้อง ครบถ้วน กรณีใบเสร็จรับเงินต้องระบุรายละเอียดที่เป็นสาระสำคัญให้ครบถ้วน เช่น วัน เดือน ปีที่รับเงิน ที่อยู่ผู้ซื้อ รายการแสดงการรับเงิน (ต้องระบุรายละเอียดของสินค้าให้ชัดเจน เช่น เสื้อนักเรียน กางเกงนักเรียน กระโปรงนักเรียน เป็นต้น)  2. หลังจากเข้าร่วมประชุม ในวันเดียวกันนั้น โรงเรียนสุเหร่าหะยีมินาได้แจ้งวิธีการปฏิบัติเกี่ยวกับใบเสร็จรับเงินค่าเครื่องแบบนักเรียนตามข้องสังเกตของ สตน. ให้ผู้ปกครองนักเรียนของโรงเรียนทราบและดำเนินการให้ถูกต้อง ตามประกาศที่แนบ และแจ้งให้ผู้ปกครองทราบด้วยว่าได้มีการประสานร้านค้าในบริเวณโรงเรียนถึงแนวทางการออกใบเสร็จรับเงินที่ถูกต้อง ครบถ้วน เพื่อประกอบการรับเงินค่าเครื่องแบบจากโรงเรียน และร้านค้...
ความเห็นของผู้แจ้ง: ผมขอแจ้งชื่อโรงเรียนที่ประสบปัญหา นะครับ  สังกัด กทม  เขตหนองจอก  โรงเรียนสุเหร่าหะยีมีนา
พื้นที่: แขวงโคกแฝด เขตหนองจอก กรุงเทพมหานคร